CELEX: 22020D0896
Language: ro
Date: 2019-12-13 00:00:00
Title: Decizia NR. 1/2020 a Comitetului pentru transporturi terestre Comunitate/Elveția din 19 iunie 2020 privind alinierea Deciziei nr. 2/2019la datele de transpunere ale Directivelor (UE) 2016/797 și (UE) 2016/798 ale Parlamentului European și ale Consiliului, amânate în urma pandemiei de COVID-19 [2020/896]

30.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 206/65
               
            
         DECIZIA NR. 1/2020 A COMITETULUI PENTRU TRANSPORTURI TERESTRE COMUNITATE/ELVEȚIA
         din 19 iunie 2020
         
            privind alinierea Deciziei nr. 2/2019
            la datele de transpunere ale Directivelor (UE) 2016/797 și (UE) 2016/798 ale Parlamentului European și ale Consiliului, amânate în urma pandemiei de COVID-19 [2020/896]
         COMITETUL,
         având în vedere Acordul dintre Comunitatea Europeană și Confederația Elvețiană privind transportul feroviar și rutier de mărfuri și călători (1) (denumit în continuare „acordul”), în special articolul 52 alineatul (4),
         întrucât:
         Decizia nr. 2/2019 a comitetului mixt din 13 decembrie 2019 (2) vizează menținerea unei circulații feroviare fluide între Elveția și Uniunea Europeană, în conformitate cu cerințele introduse de Directiva (UE) 2016/797 a Parlamentului European și a Consiliului (3) și de Directiva (UE) 2016/798 a Parlamentului European și a Consiliului (4). Având în vedere circumstanțele extraordinare cauzate de pandemia de COVID-19, Parlamentul European și Consiliul au amânat datele de transpunere a Directivelor (UE) 2016/797 și (UE) 2016/798, prin adoptarea Directivei (UE) 2020/700 (5). Trebuie ca Decizia nr. 2/2019 a comitetului mixt să fie aliniată la datele de transpunere modificate prin directiva menționată,
         DECIDE:
         
            Articolul 1
            La articolul 7 din Decizia nr. 2/2019 a Comitetului pentru transporturi terestre Comunitate/Elveția din 13 decembrie 2019 se introduce un nou alineat (2a), cu următorul text:
            
                        „(2a)
                     
                     
                        Articolul 2 alineatul (1) și/sau articolul 3 alineatul (1) din Decizia nr. 1/2013 a comitetului mixt continuă să se aplice până la 31 octombrie 2020 în ceea ce privește statele membre care au transmis agenției și Comisiei o notificare în temeiul articolului 57 alineatul (2a) din Directiva (UE) 2016/797 sau al articolului 33 alineatul (2a) din Directiva (UE) 2016/798.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Berna, 19 iunie 2020.
            
               
                  Pentru Confederația Elvețiană
               
               
                  Președintele
               
               Peter FÜGLISTALER
            
            
               
                  Pentru Uniunea Europeană
               
               
                  Șeful delegației Uniunii Europene
               
               Elisabeth WERNER
            
         
         
            (1)  JO L 114, 30.4.2002, p. 91.
         
            (2)  JO L 13, 17.1.2020, p. 43.
         
            (3)  Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană (JO L 138, 26.5.2016, p. 44).
         
            (4)  Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (JO L 138, 26.5.2016, p. 102).
         
            (5)  Directiva (UE) 2020/700 a Parlamentului European și a Consiliului din 25 mai 2020 de modificare a Directivelor (UE) 2016/797 și (UE) 2016/798 în ceea ce privește prelungirea perioadelor lor de transpunere (JO L 165, 27.5.2020, p. 27).